ત્રીજો મુદ્દો તેઓ લખે છે કે તમારા જે વર્તનથી સામી વ્યક્તિને દુખ કે નુકસાન પહોંચ્યું હોય છે તેને શક્ય હોય તો ઓછું કરવાની તૈયારી બતાવો. જેમકે તમે તે વ્યક્તિને બીજાઓની સામે અપમાનિત કરી હોય તો એ બધી વ્યક્તિની સામે માફી માગી શકાય કે પછી તેમને એ જ વ્યક્તિઓની સામે બિરદાવીને યોગ્યતા સાબિત કરાવી શકાય. આ બન્ને બાબત ઉપકાર કરતાં હોય તે રીતે નહીં પણ નમ્રતા અને વિવેકપૂર્ણ રીતે કરી શકાય. એનો અર્થ એ કે કેટલાક માફી પણ એ રીતે માગતા હોય છે કે જાણે બીજા પર ઉપકાર કરતા હોય.